62019TO0158_INF
A Törvényszék (második tanács) 2019. november 12‑i ítélete – Breyer kontra Bizottság
(T‑158/19. sz. ügy)
„Dokumentumokhoz való hozzáférés – 1049/2001/EK rendelet – Az »iBorderCtrl: Intelligent Portable Control System« kutatási projektre vonatkozó dokumentumok – A hozzáférés részleges megtagadása – Elfogadhatatlansági kifogás – Az alperes téves megjelölése – A keresetlevél helyesbítése – Okafogyottság”
Bírósági eljárás – Keresetlevél – Alaki követelmények – Az alperes megjelölése – A megtámadott jogi aktus kibocsátója helyett tévesen egy másik személy alperesként való megjelölése – Elfogadhatatlanság – Korlátok – Az alperes kétséget kizáró azonosítását lehetővé tévő elemek
(EUMSZ 263. cikk, első bekezdés; a Törvényszék eljárási szabályzata, 76. cikk, c) pont)
(lásd: 22–25., 31. pont)
Tárgy
Az EUMSZ 263. cikken alapuló és a Kutatási Végrehajtó Ügynökség (REA) azon 2019. január 17‑i határozatának megsemmisítésére irányuló kérelem, amellyel a REA elutasította a felperes által a dokumentumokhoz való hozzáférés iránt az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30‑i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.) benyújtott kérelmét.
Rendelkező rész
1)
A Törvényszék megállapítja, hogy a jelen keresetet a Kutatási Végrehajtó Ügynökség (REA) ellen indították meg.
2)
Az Európai Bizottság elfogadhatatlansági indítványáról nem szükséges határozni.
3)
A Törvényszék Patrick Breyert kötelezi az elfogadhatatlansági kifogásra vonatkozó költségek viselésére.
4)
A Törvényszék hivatalvezetője gondoskodik a keresetlevél REA részére történő kézbesítéséről.